d128 Trópusi növények otthonodba | delina.hu
Főoldal / Növények / Trópusi növények otthonodba
Trópusi növények otthonodba
Szerző: Székely Emőke | Dátum: 2015-02-20 20:34
Világunkban megannyi csodás növény él. Otthonunkba pedig imádunk olyan virágokat, szobanövényeket is behozni, amelyek más tájakról származnak.
Dobjuk fel lakásunk, kertünk trópusi növényekkel, de előtte érdemes kicsit többet is megtudni róluk! Mi most összeválogattunk néhány különleges növényt számodra.
A jázmin az olajfélék családjába tartozó nemzetiség. A nemzetségbe a különböző rendszertanok szerint 200–400 faj tartozik. Az egyik közülük: az arab jázmin vagy latin nevén: Jasminum sambac, Dél- és Délkelet-Ázsia szubtrópusi vidékein őshonos örökzöld, illatos cserje. Szinte egész Ázsiában nagy megbecsülésnek örvend. Az illatáért termesztik, mivel csodálatos illatú cserepes növény, mely egész nyáron virágzik. Magasságuk 50cm illetve 3-4m között változik. Virágai mindig csak késő délután nyílnak ki, reggel pedig újra becsukódnak. Meleg és fényt kedvelő növény, mely napos vagy félárnyékos helyet igényel. Rendszeres öntözést igényel, de óvakodni kell a túlöntözéstől. Télen is napos szobában kell tartani, de ekkor kevesebb vizet igényel.
Fokföldi csillagvirág
Fokföldről származik ez a hagymás virág. Lándzsás, félig felálló tőlevelei a virágzás után megnyúlnak. Nyáron hozza lila ernyővirágzatát, mely igen feltűnő, íze a fokhagyma izére emlékeztet, de annak kellemetlen hatása nélkül. Egész évben szedhető illetve fogyasztható. Egyik különlegessége, hogy evés után nem hagy különleges szájszagot, illetve illóolajai által segít távol tartani a pockokat és a vakondokat.
A gyömbér gumós gyökerű, trópusi évelő növény, felhasználható része a gyökere. A fűszer maga a gyökértörzs, mely illatos, csípős. Aromaolajának íze tartalmaz cukrot, keményítőt, gyantát, gyantasavat. A gyömbér a kínai és az indiai ételek egyik alap fűszere, az indiaiak főzéshez és emésztési problémákra használták. Gyógyhatását tekintve orvosságként az egyik legrégebben használt növény. Angliában gyomornyugtató italokat és sört készítettek a gyömbérből. A gyömbér kitűnően használható gyomorbántalmakra, hányingerre, emésztési problémákra.
A mályvafélék családjába tartozó faj. Gyümölcse a kakaóbab az élelmiszeriparban fontos szerepet tölt be a kakaóvaj, a kakaópor és a csokoládé alapanyagaként kerül felhasználásra. Dél-Amerika esőerdőiből, főként az Amazonas és Orinoco vízrendszerének ártereiről származik. A sötétzöld, szórt állású, tojásdad, hegyes végű levelek nyele rövid. A kakaó termése adta az ötletet a Coca-Cola palackjának egyedi formájához.
Afrikai eredetű, forró égövi növény. Bőrszerű, ép szélű levele, illatos fehér virága, csonthéjas, bogyószerű termése van, amelynek magva a kávébab. A buzérfélék családjába tartozó kávécserjét a világon több helyen termesztik, leginkább azonban az Egyenlítő menti területeken honos. A növénynek fényes, zöld 10-15 cm-es leveli vannak.A növény világos helyen érzi jól magát, télen minimum 15 fokos hőmérsékletre van szüksége.
Más nevei: mexikói borsópohánka, a szegfűvirágúak rendjébe, ezen belül a keserűfűfélék családjába tartozó faj. A korall-liánt széles körben termesztik, gyakran elvadul; őshazája Mexikó és Guatemala. Levele háromszögletű vagy szív alakú, 3-15 centiméter hosszú, 2-12 centiméter széles. Virágai rózsaszínűek (ritkán fehérek), a virágtakarót 3 nagyobb külső és 2 kisebb belső lepellevél alkotja. A korall-lián nagyon gyorsan nő.
lakás, ház, otthon virág növények egzotikus növény szobanövény